Στην Κούβα, η οποία τελεί υπό μονοκομματικό καθεστώς από το 1959, διεξάγονται **εκλογές**, θεωρούμενες από πολλούς ως εκλογές επίδειξης. Το πολίτευμα, σύμφωνα με το σύνταγμα, είναι σοσιαλιστική δημοκρατία. Ο ιστορικός ηγέτης της χώρας, Φιδέλ Κάστρο σε πολλές ομιλίες του επέμεινε ότι η χώρα είναι δημοκρατία ή παρουσιάζει δημοκρατικά χαρακτηριστικά.Για μερικούς όμως, το καθεστώς είναι δικτατορία, ενώ για άλλους η χώρα είναι επαναστατική δημοκρατία και περιγράφεται έτσι.
Το Κομμουνιστικό Κόμμα της Κούβας είναι το μοναδικό επίσημο κόμμα και είναι ενεργά στη χώρα άλλα μικρότερα κόμματα, μετά την νομιμοποίηση των κομμάτων το 1992.

Εκτός από τις εθνικές, στη χώρα διεξάγονται από το 1900 και τοπικές (δημοτικές) εκλογές. Οι πρώτες προεδρικές εκλογές διεξήχθησαν το 1901 και το μοναδικό δημοψήφισμα διενεργήθηκε το 1976.

Δικαίωμα ψήφου στις εκλογές έχουν τα άτομα που είναι ηλικίας 16 ετών και πάνω.

Βουλευτικές εκλογές
-------------------

Βουλευτικές εκλογές έχουν διεξαχθεί τα έτη 1900, 1901, 1904, 1905, 1908, 1910, 1912, 1914, 1916, 1918, 1920, 1922, 1924, 1926, 1928, 1930, 1932, 1936, 1938, 1939, 1940, 1942, 1944, 1946, 1948, 1950, 1954, 1956, 1976, 1981, 1986, 1993, 1998, 2003, 2008, 2013 , 2018 και 2023.

### Εκλογικό σύστημα

Στις βουλευτικές εκλογές εκλέγονται τα 605 μέλη για την Εθνοσυνέλευση της Λαϊκής Εξουσίας, σε μονοεδρικές περιφέρειες. Οι υποψήφιοι πρέπει να συγκεντρώσουν τουλάχιστον 50% των ψήφων για να εκλεγούν σε μία περιφέρεια. Μία έδρα μένει κενή, αν κανείς υποψήφιος δεν συμπληρώσει το απαιτούμενο 50% των ψήφων ή δεν διεξαχθεί επαναληπτική εκλογή. Με βάση τον εκλογικό νόμο, οι μισοί από τους υποψηφίους πρέπει να είναι δημοτικοί σύμβουλοι, ενώ οι υπόλοιποι μισοί προτείνονται από συνελεύσεις που έχουν στη σύνθεσή τους μέλη των Επιτροπών για την Άμυνα της Επανάστασης και ομάδες που εκπροσωπούν αγρότες, μαθητές, φοιτητές, γυναίκες, εργάτες και νεαρής ηλικίας άτομα.
Τα μέλη στα δύο συμβούλια εκλέγονται από την Εθνική Συνέλευση της Λαϊκής Εξουσίας. Ο Πρόεδρος της Κούβας (είναι αρχηγός κράτους και παράλληλα κυβερνήσεως) έχει πενταετή θητεία και η θητεία του μπορεί να ανανεωθεί μόνο μία φορά. Η εκλογή του Προέδρου γίνεται από την Εθνική Συνέλευση της Λαϊκής Εξουσίας.

#### Πρόσφατες βουλευτικές εκλογές (2023)

Κύριο λήμμα: Βουλευτικές εκλογές στην Κούβα (2023)

Προηγούμενες βουλευτικές εκλογές
--------------------------------

### 2008

Οι βουλευτικές εκλογές του 2008 διεξήχθησαν στις 20 Ιανουαρίου. Στις 24 Φεβρουαρίου του 2008 εξελέγη Πρόεδρος ο μοναδικός υποψήφιος, Ραούλ Κάστρο, αδερφός του Φιδέλ Κάστρο. Υπήρχε αβεβαιότητα για το αν θα ήταν ξανά υποψήφιος για το αξίωμα ο ασθενής ηγέτης Φιδέλ Κάστρο και στις 19 Φεβρουαρίου ο Φιδέλ ανακοίνωσε την απόσυρσή του και ότι δε θα διεκδικούσε άλλη προεδρική θητεία.

Ομόφωνα εξελέγη ο ως τότε πρώτος αντιπρόεδρος, Ραούλ, στις 24 Φεβρουαρίου του 2008. Πρώτος αντιπρόεδρος εξελέγη ο Χοσέ Ραμόν Ματσάδο Βεντούρα διαψεύδοντας τις φήμες που έφεραν κάποιον νεότερης ηλικίας στο αξίωμα.

**Εθνοσυνέλευση της Λαϊκής Εξουσίας [Poder Popular]**, 20 Ιανουαρίου 2008

ε • σ | Μέλη | Έδρες |
| --- | --- |
| 609 υποψήφιοι (ένας υποψήφιος ανά έδρα). Μέχρι και το 50% των υποψηφίων πρέπει να επιλέγονται από τις Δημοτικές Συνελεύσεις. Οι υποψήφιοι σε διαφορετική περίπτωση προτείνονται από τις διορισμένες συνελεύσεις, που απαρτίζουν εκπροσώπους εργατών, νεολαίων, γυναικών, φοιτητών, αγροτών αλλά και από μέλη των Επιτροπών για την Άμυνα της Επανάστασης. Η τελική λίστα με τα ονόματα των υποψηφίων υποβάλλεται από τη σχετική Εθνική Επιτροπή, λαμβάνοντας υπόψη κριτήρια όπως η συμμετοχή του υποψηφίου σε επαναστατικούς αγώνες και το ήθος του. | 614 |
| Σύνολο εκλεγέντων | 614 |

#### 2013

Κύριο λήμμα: Βουλευτικές εκλογές στην Κούβα (2013)
Βουλευτικές εκλογές διεξήχθησαν στις 3 Φεβρουαρίου 2013. Εξελέγησαν 614 μέλη για την Εθνοσυνέλευση της Λαϊκής Εξουσίας, σε μονοεδρικές περιφέρειες.

### 2018

Κύριο λήμμα: Βουλευτικές εκλογές στην Κούβα (2018)
Στις βουλευτικές εκλογές που διεξήχθησαν στις 11 Μαρτίου 2018, εξελέγησαν τα συνολικά 605 μέλη της Εθνικής Συνέλευσης της Λαϊκής Εξουσίας σε μονοεδρικές περιφέρειες.

Προεδρικές εκλογές
------------------

Προεδρικές εκλογές διεξήχθησαν τα έτη 1901, 1905, 1908, 1912, 1916, 1920, 1924, 1928, 1936, 1940, 1944, 1948, 1954 και 1958.

### 1958

Την 1η Νοεμβρίου 1958 διεξήχθησαν γενικές εκλογές. Λόγω της απειλής του Φιδέλ Κάστρο να εκτελέσει οποιονδήποτε υποψήφιο που θα ελάμβανε μέρος στις εκλογές, ο μοναδικός υποψήφιος ήταν ο φίλα προσκείμενος στον δικτάτορα Μπατίστα, Αντρές Ριβέρο Αγουέρο. Ωστόσο, εξαιτίας της Επανάστασης του 1959, δεν ανέλαβε καθήκοντα ο Αγουέρο.

Δημοψηφίσματα
-------------

### 1976

Το πρώτο δημοψήφισμα στην ιστορία της χώρας διεξήχθη στις 15 Φεβρουαρίου 1976 και ήταν οι πρώτες πανεθνικές εκλογές μετά την Κουβανική Επανάσταση του 1959.  Σύμφωνα με αναφορές, 6,2 εκατ. κάτοικοι προσήλθαν στις κάλπες και ενέκριναν με ποσοστό 99,02% το σύνταγμα της χώρας, με προσέλευση 98%.

### 2019

Κύριο λήμμα: Κουβανέζικο δημοψήφισμα (2019)
### 2022

Κύριο λήμμα: Κουβανέζικο δημοψήφισμα 2022

Παραπομπές
----------

1. ↑  «ELECTIONS, PARLIAMENT AND DEMOCRACY IN CUBA».
2. ↑  «Chavez appears with Castro in TV broadcast». MSNBC.
3. ↑  Wikisource:Constitution of Cuba
4. 1 2 3  Asamblea nacional del Poder popular (National Assembly of the People's Power) IPU
5. ↑  «Raul Castro says Cuba needs term limits for its leaders». Ανακτήθηκε στις 7 Σεπτεμβρίου 2016.
6. ↑  «Fidel Castro hails Cuban voters». *BBC News*. 21-1-2008.. Ανακτήθηκε στις 2008-02-22.
7. ↑  James C. McKinley Jr. Fidel Castro steps down as president of Cuba, *International Herald Tribune*, 19-2-2008.
8. ↑  Raul Castro named Cuban president, BBC News, 24 Φεβρουαρίου -2-2008.
9. ↑  Raul Castro named Cuban president Αρχειοθετήθηκε 2008-05-26 στο Wayback Machine. *Al Jazeera*, 24-2-2008.
10. ↑  IPU PARLINE database: CUBA, Electoral system
11. ↑  «SSHL: Latin American Election Statistics: Cuba: Elections and events 1990-2001». Αρχειοθετήθηκε από το πρωτότυπο στις 7 Οκτωβρίου 2006. Ανακτήθηκε στις 19 Απριλίου 2018.
12. ↑  Cuba announces general elections for October Αρχειοθετήθηκε 2016-03-11 στο Wayback Machine. Caribbean News Now, 6-7-2012
13. ↑  Nohlen, D (2005) *Elections in the Americas: A data handbook, Volume I*, p203 (ISBN 978-0-19-928357-6)
14. ↑  Nohlen, D (2005) *Elections in the Americas: A data handbook, Volume I*, p197 (ISBN 978-0-19-928357-6)
15. ↑  Cuba, 15 February 1976: Constitution Direct Democracy (Γερμανικά)